African Leadership Academy ( ALA ) chikoro chinogadzirira vadiki kuti vaende kuyunivhesiti. Chikoro ichi chiri kunze kweJohannesburg, South Africa . Chakatsaurirwa kune vane makore gumi nematanhatu kusvika gumi nemapfumbamwe kubva kunyika dzemuAfrica uye nepasirese, ine vana vakadzidzako vaibva kunyika dzinodarika 46 parizvino. Chakatangwa muna 2004 naFred Swaniker, Chris Bradford, Peter Mombaur, uye Acha Leke, ALA yakavhurwa zviri pamutemo munaGunyana 2008 nekirasi yekutanga yevadzidzi makumi mapfumbamwe nevanomwe. ALA inotsvaga kushandura Africa nekuzivisa, kusimudzira, nekubatanidza chizvarwa chinotevera chevatungamiriri veAfrica. Kuti azadzise chinangwa ichi, ALA inodzidzisa kosi yemakore maviri Zvidzidzo zveAfrica, Kunyora,hutungamiri mumabhizinisi, pamwe chete zvidzidzo zvatakajaira Vavambi veALA vakasangana muna 2004 vakatanga Global Leadership Adventures, chirongwa chingave chakatungamira kutanga kweALA. Muna 2006, Swaniker naBradford vakazivikanwa, naEchoing Green, iye akavatsanangura sevanhu vaviri pavanhu 15 vakanyanya kusimudzira mabhizinesi emagariro emunyika . Muna 2007 chikoro ichi chakatanga uye kosi yekutanga yakasimbiswa. Christopher Khaemba akaziviswa semutungamiri wekutanga weChikoro ukuwo mutungamiri aripo izvezvu anonzi Hatim Eltayeb. African Leadership Academy inogamuchira zviuru zvezvikumbiro panguva yekutanga, apo vangangosvika mazana mana vanosarudzwa kuenda kune zviitiko zveFinalist zvakaitwa muAfrica yese.